**Kako temperatura tal vpliva na kaljenje semena?**

V spodnji tabeli je nekaj primerov vrtnin in čas njihovega kaljenja pri različnih temperaturah. Poleg same hitrosti kaljenja je pri daljšem »čakanju« semena v zemlji tudi večja verjetnost, da seme propade in ne vzkali. Tako lahko zaradi prevelike vlage zgnije in propade.

Kako lahko spremljamo temperaturo tar? Na spletnih straneh Agencije RS za okolje so v rubriki *Agrometeorologija /*[*Agrometeorološke spremenljivke v tekočem letu*](http://meteo.arso.gov.si/met/sl/agromet/recent) */*[*Temperature in stanje tal*](http://meteo.arso.gov.si/met/sl/agromet/recent/tsoil) zbrane temperature tal na globini 5 in 10 cm. Na desnem robu so zbrane temperaturne meritve preteklih dni, tako da lahko spremljate, kaj se dogaja. Tako je na primer temperatura tal na globini 10 cm 18.3. (to je bilo pred ohladitvijo) dosegla že 9.1°C, po ohladitvi pa je naslednji dan padla na 6.1°C, v sredo na 6.0°C in 21.3. (v četrtek) še nižje na 5.3°C.

|  |  |
| --- | --- |
|  | Število dni do vznika pri temperaturi tal |
| **Vrsta vrtnine** | **5°C** | **12°C** | **20°C** |
| Solata | 47 | 8 | 4 |
| Fižol | - | 30 | 10 |
| Rdeča pesa | 40 | 12 | 7 |
| Korenje | 40 | 15 | 8-10 |
| Por | 60 | 22 | 6-12 |
| Čebula | 61 | 21 | 6-12 |
| Grah | 28 | 9 | 5 |
| Paradižnik | - | 27 | 8 |
| Paprika | - | 56 | 22 |
| Špinača | 23 | 8 | 6 |
| Kolerabica  | 30 | 10 | 5 |

Vir: Kmetijsko gozdarski zavod

Spremljajte temperaturo tal in se na osnovi meritev odločajte, kdaj boste sadili in sejali. Splača se počakati 😊